Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: szóló 2000. évi XLIII. törvény határozza meg. E törvény ad
Paragraph Index: 444

szóló 2000. évi XLIII. törvény határozza meg. E törvény ad felhatalmazást az egyes hulladéktípusokra, valamint hulladékkezelési tevékenységekre, illetve hulladékkezelõ létesítményekre vonatkozó részletes szabályok megállapítására. Ennek megfelelõen kerültek meghatározásra a veszélyes hulladék és a települési hulladék kezelésének szabályai, a hulladék országhatárokat átlépõ szállításának szabályai, a hulladék égetésének, illetve lerakásának, a szennyvíziszap mezõgazdasági felhasználásának szabályai, valamint az egyes, kiemelten kezelendõ hulladékfajtákra vonatkozó speciális szabályok. Szintén a törvény végrehajtását szolgálják a hulladékgazdálkodási bírságra, a hulladékgazdálkodás tervezésére, valamint a hulladékok nyilvántartási és adatszolgáltatási kötelezettségeire vonatkozó jogszabályok. A jogszabályokban megfogalmazott hulladékkezelési technikai feltételekre, illetve végrehajtási feladatokra az OHT megvalósítását szolgáló programok meghatározásánál térünk ki. 2.3. Intézményrendszer A hulladékgazdálkodási szakmai politika és stratégia meghatározása, a jogi, a gazdasági és a mûszaki szabályozó rendszer kialakítása, illetve elõkészítése, a más ágazatokkal és szabályozókkal való összhang biztosítása, a végrehajtás tervezése, irányítása és ellenõrzése, illetve az ezt megvalósító apparátus és adminisztráció kialakítása, irányítása és ellenõrzése, a szakterületi kutatás-fejlesztés, oktatásnevelés irányainak meghatározása, a társadalmi és gazdasági szervezetekkel történõ érdekegyeztetés megvalósítása alapvetõen a környezetvédelemért felelõs minisztérium feladata. Emellett azonban minden más ágazati minisztériumnak is vannak a hulladékgazdálkodással kapcsolatos ágazati irányítási, szabályozási, tervezési és ellenõrzési feladatai, amelyeket integrált módon, a többi minisztériummal összehangoltan, de feladat és hatáskörüknek megfelelõen saját eszközeikkel kell megvalósítaniuk. A hulladékgazdálkodás hatósági feladatait — engedélyezés, ellenõrzés és végrehajtatás — a minisztérium 12 területi környezetvédelmi felügyelõsége, illetve — többnyire másodfokon — a Környezet- és Természetvédelmi Fõfelügyelõség látja el. Helyi szinten a települési hulladék vonatkozásában, az építési és a telepkijelölési eljárásokban a települési önkormányzatok jegyzõi járnak el. Alapvetõen e szervezeti rendszeren keresztül történik a hulladékgazdálkodási adatok és információk összegyûjtése és feldolgozása, és erre alapozva a hulladékgazdálkodás tervezése, illetve az információk terjesztése, a nyilvánosság biztosítása is. Más tárcák és hatósági szerveik feladatai közül ellen- õrzési szempontból kiemelendõk a közegészségügyi, az állategészségügyi, a növény- és talajvédelmi, a vízügyi, a fogyasztóvédelmi és a vámhatóságok. Ágazati irányítási, 2002/154. szám valamint végrehajtási-felügyeleti, adatgyûjtési szempontból a gazdasági és közlekedési, a földmûvelési és vidékfejlesztési, az egészségügyi, a belügyi tárca, valamint a KSH, illetve oktatási, nevelési, tájékoztatási szempontból az oktatási tárca emelhetõ ki. Igen fontos szerepe van a gazdasági szabályozás és ösztönzés, valamint a vám- és pénzügy- õri hatóságok irányításán keresztül a pénzügyi tárcának. Az ágazati politikákba és fejlesztési tervekbe be kell építeni az OHT céljait és a végrehajtásához szükséges ágazati intézkedéseket. Az ezt megvalósító tervezés, kutatás-fejlesztés, gazdasági érdekegyeztetés minden tárca feladatkörében elvégezendõ feladat. A költségvetési szervek tevékenysége során keletkezõ hulladék kezelésére (pl. HM, rendõrség, tûzoltóság, intézményi hulladék) a tárcák és szervezeteik mûködési keretein belül külön intézkedéseket célszerû hozni, illetve ezeket be kell építeni az ágazati fejlesztési tervekbe. A hulladékmegelõzés és a hulladékhasznosítás elõsegítése, ösztönzése, a különbözõ szinteken jelentkezõ tervezési, döntés-elõkészítési és végrehajtási feladatok összehangolása, szakmai megalapozottságának biztosítása többszintû intézkedés sorozatot igényel (mûszaki, jogi, kereskedelmi, piacszervezési). Az intézkedések sokrétûsége indokolttá teheti e tevékenységek koordinációját, segítését végzõ, a Környezetgazdálkodási Intézethez hasonló, regionális szakmai háttérszervezet létrehozását, célszerûen a szaktárca keretén belül. Nyilvántartás és adatszolgáltatás A hulladékgazdálkodás megfelelõ, reális tervezéséhez, a hulladék sorsának, kezelésének nyomon követéséhez elengedhetetlen a hulladék mennyiségének, minõségének, kezelésének és a hulladékgazdálkodásban szerepet játszó vállalkozásoknak minél pontosabb ismerete. Ennek biztosítása érdekében a hulladék termelõinek és kezelõinek pontos, méréseken alapuló nyilvántartást kell vezetniük hulladékaikról, a hulladék forgalmáról és kezelésérõl, illetõleg a kezelõ létesítmények mûködésérõl. A nyilvántartások alapján külön rendeletekben meghatározott adattartalommal statisztikai és hatósági bejelentéseket kell tenniük a hatóságok részére. A nyilvántartások és a bejelentett adatok egyrészt alapját képezik a rendszeres hatósági ellenõrzéseknek, biztosítják a hulladék sorsának nyomon követését, másrészt az adatok értékelése és elemzése alapján készíthetõk el a megfelelõ tervek. Az adatok nyilvántartására és feldolgozására ma különbözõ, egymással csak részlegesen összehangolt, esetenként hiányos információrendszerek mûködnek. A legteljesebb információrendszert a veszélyes hulladékról a KvVM mûködteti, ami a veszélyes hulladéktermelõk és -kezelõk teljes körû bejelentési kötelezettségén alapul. Ugyancsak jól értékelhetõ adatbázist mûködtet a KSH a települési szilárd és folyékony hulladék begyûjtésérõl, amely a közszolgáltatók bejelentésein alapul. E rendszerben azonban nem eléggé részletesek az információk a hulladék kezelésérõl és összetételérõl, illetve a kezelõlétesítmények mûködésérõl. Az ipari hulladék területén a GKM mûködtet reprezentatív felmérési rendszert, amelynek nem feladata a hulladék teljes körû forgalmának nyomon követése. E rendszer a termelõknél képzõdött hulladék kezelésére, hasznosítására koncentrál. A GKM Engedélyezési és Közigazgatási Hivatala nyilvántartást vezet a papír- és a nemvasfém-hulladék kereskedelmével foglalkozó kis- és nagykereskedõkrõl. A mezõ- és erdõgazdaságban képzõdõ növényi maradványokra vonatkozóan minimális információk állnak rendelkezésre, egyrészt a kistermelõk igen nagy száma következtében, másrészt a megközelítõleg teljes körû visszaforgatás miatt. Az állati eredetû hulladékot és kezelését a veszélyes hulladék információrendszer kezeli, az élelmiszeripar nem-veszélyes hulladékairól az ipari adatbázis gyûjt adatokat. A rendszerek egységesítésére és teljessé tételére PHARE program keretében került kidolgozásra az átfogó hulladékgazdálkodási információs rendszer rendszerterve, amely alapján 2003. végéig a program segítségével a rendszernek üzembe kell lépnie. Ezzel párhuzamosan meg kell oldani az egyes hulladékáramokra vonatkozó külön rendelkezésekben meghatározott speciális — a hulladékot eredményezõ termékek forgalmát is nyomon követõ — nyilvántartási és adatszolgáltatási feladatokat is. A jelenlegi adathiányt és eltéréseket elkerülõ elsõ jogszabályi lépés a Hgtv.-ben megtörtént. A továbbiakban azt kell elérni, hogy az információs rendszer, illetve a primer adatszolgáltatók valóban a kívánt részletességgel és feldolgozottsággal biztosítsák az adatokat, valamint hogy ezek az adatok az érintettek rendelkezésére álljanak. Ehhez elengedhetetlen az adatszolgáltatásról szóló végrehajtási rendelet megalkotása, amellyel biztosítható a hulladékgazdálkodási információk integrált összegyûjtése, ellenõrzése és feldolgozása. 2.4. Gazdasági eszközök Központi támogatásként mûködik a települési hulladékkezelõ létesítmények kialakítását segítõ céltámogatási rendszer, amelynek keretében az 1996—2000 közötti idõszakra 48 települési szilárd hulladék lerakó kiépítéséhez kaptak összesen 5812 millió Ft támogatást az önkormányzatok, amely a teljes beruházási érték 45%-át tette ki. A Környezetvédelmi Alap Célelõirányzat is jelentõsen hozzájárult az önkormányzatok települési hulladékkezelési fejlesztéseihez. Az 1996—2001 között kifizetett 2,5 milliárd Ft fejlesztési támogatás 509 település 1,225 millió lakosának ellátását biztosító, 14,5 millió m3 lerakókapacitás kiépítését tette lehetõvé. Összességében a KAC éves fejlesztési keretébõl kb. 20—25%-ot fordítanak hulladékgazdálkodási beruházások támogatására. A támogatási célok között szerepel a regionális települési hulladék kezelési rendszerek kialakítása, a régi, elavult lerakók bezárása és rekultiválása, a termelési hulladék keletkezésének csökkentését, hasznosítását vagy ártalmatlanítását megvalósító beruházások létesítése (beleértve a veszélyes hulladékot is), 2002/154. szám a fertõzõ vagy potenciálisan fertõzõ (egészségügyi és állati eredetû) hulladékkezelési rendszereinek kialakítása. Az 1996—2001. évek között e tárgykörökben 92 db pályázatot bíráltak el pozitívan. Ennek alapján a pályázók 3,57 milliárd Ft támogatásban részesültek. A 2001—2002. évi költségvetésben a Belügyminisztérium kezelésében 2-2 milliárd forint kötött felhasználású központosított elõirányzat állt rendelkezésre az önkormányzatok települési szilárd hulladék kezelési közszolgáltatásának kialakítására, illetve fejlesztésére. 2001-ben két fordulóban összesen 250 pályázatot nyújtottak be, amelyekbõl 235 volt eredményes. A pályázatok eredményeként összesen 3,22 milliárd Ft értékû beruházás valósult meg, 1,77 milliárd Ft támogatással. A pályázat segítségével 345 település közszolgáltatásának kialakítása, illetve fejlesztése történhetett meg; a szervezett begyûjtéshez szükséges edényzet beszerzéséhez 278, begyûjtõ jármûvekhez 143 település kapott támogatást. A korszerû, szelektív gyûjtést, hasznosítást és regionális rendszer szervezést szolgáló beruházások keretében 2 átrakóállomás, 5 komposztáló telep, 9 hulladékgyûjtõ udvar és 88 településen gyûjtõsziget kialakítása kapott támogatást. A hulladékgazdálkodási feladatok finanszírozásában alapvetõen a „szennyezõ fizet elvet” kell alkalmazni. Ennek megfelelõen a települési hulladék kezelése terén lényegében a lakossági hulladékkezelési díjnak kell fedeznie a kezelés költségeit. Magyarországon a települési szilárd hulladékkezelési díjak az elmúlt években radikálisan növekedtek. Az átlagos hulladékkezelési éves szolgáltatási kiadások háztartásonként elérik a 8900 forintot, az átlag nettó jövedelmek 0,8%-át, a szûkös nettó jövedelmek 1,2%-át teszik ki. A magas díjakat fizetõ, szûkös jövedelmû lakosok a nettó jövedelmük 2%-át is hulladékkezelésre fordítják. A jelentõs díjnövekedés oka egyrészt a 2001-tõl hatályos díjszámítási és tartalmi elõírásokhoz történõ igazodás, másrészt a korszerûbb, ennél fogva drágább létesítmények üzembe lépése. Míg 1999-ben a szolgáltatás tényleges költségei átlagosan mintegy 40%-kal magasabbak voltak a díjaknál, ma a díjak gyakorlatilag fedezik az üzemelési költségeket, a korszerû lerakók esetében pedig általában a beruházási és fejlesztési költségeket is. Ugyanakkor még csak elvétve létezik olyan díjszabás, amely tartalmazná a lerakó majdani bezárásának és utógondozásának költségeit biztosító fedezetképzési hányadot. A teljesítményarányos díjszabási kötelezettség hatására nõtt az ürítésszámra vetített díj alkalmazása, e díjfajtát alkalmazza a szolgáltatók 75%-a (1998-ban ez az arány még csak 45% volt). 2003. január 1-jétõl további díjnövekedés várható, amikortól a

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes